На основу Закона о стечајном поступку („Сл. гласник РС“ бр. 84/2004) и Националног стандарда о начину и поступку уновчења имовине стечајног дужника - Националног стандарда број 5 („Сл. гласник РС“ бр. 43/2005), стечајни управник стечајног дужника,


Стечајне масе „Београдска конфекција Беко“ ад Београд - у стечају
ул. Немањина бр. 4/II, Београд



ОБЈАВЉУЈЕ

ЈАВНИ ПОЗИВ ЗА ДОСТАВЉАЊЕ ПОНУДА
за пружање услуга процене вредности непокретне имовине


Имовину стечајне масе стечајног дужника чини:
- непокретна имовина у Бајиној Башти која се састоји од пословног простора укупне бруто површине од око 420м2.

Сврха процене јесте идентификовање, премер и утврђивање тржишне вредности имовине која чини предмет процене у циљу остваривања највеће могуће вредности имовине стечајне масе стечајног дужника и највећег могућег степена расподеле вишка деобне масе акционарима стечајног дужника у што краћем времену у поступку који се води над Стечајном масом стечајног дужника „Београдска конфекција Беко“ ад Београд - у стечају.

Метод процене: Проценитељ ће процену извршити у складу са одредбама Закона о проценитељима вредности непокретности, Закона о стечајном поступку, Националним стандардом број 5 о начину и поступку уновчења имовине, Међународним рачуноводственим стандардима и Међународним стандардима финансијског извештавања и осталим релевантним прописима. Понуђачи су дужни да опишу методе које намеравају да користе у својој процени. Поред лиценцираног проценитеља непокретности извештај мора бити поднет и од судског вештака одговарајуће струке (гађевинске или архитектонске).
 
Задатак проценитеља у чијем тиму мора бити и судски вештак: - Извршити идентификацију, премер и процену тржишне вредности пословног простора.

Рок за извршење посла: - рок за извршење посла ће бити један од параметара за одабир најповољнијег понуђача.

Извештај о процени: - извештај о процени мора бити сачињен у складу са Националним стандардом за процену вредности 4 (НСП 4) Правилника o Нaциoнaлним стaндaрдимa, кoдeксу eтикe и прaвилимa прoфeсиoнaлнoг пoнaшaњa лицeнцирaнoг прoцeнитeљa ("Сл. гласник РС", бр. 70/17), као и на основу регулаторног оквира за поступање сталних судских вештака грађевинске или архитектонске струке.

На избор понуђача, осим финансијске понуде, узима се у обзир и стручност, референце и други елементи понуде који су од значаја за вршење процене.

Потребно је да понуда садржи доказ да је понуђач регистрован за обављање одговарајуће делатности код надлежног органа, да поседује лиценцу овлашћеног проценитеља, цену исказану у динарима са и без обрачунатог ПДВ-а, рок израде процене вредности, као и референце за извршене процене вредности за последње три године.

Заинтересовани понуђачи, односно њихови овлашћени представници, могу добити детаљне информације за израду понуде, као и интегрални текст позива са свим предвиђеним условима, путем електронске адресе: suncica.stecaj@gmail.com 

Понуде за вршење услуга процене могу се предати најкасније до 31.10.2022. године до 16:00 часова на адресу: Стечајна маса „Београдска конфекција Беко“ ад Београд - у стечају, ул. Немањина бр. 4/II, Београд или у електронској форми на e-mail адресу: suncica.stecaj@gmail.com

Напомена: Само понуде достављене од стране проценитеља са лиценцом у чијем тиму ће бити и судски вештак грађевинске или архитектонске струке ће се узети у разматрање.

Овлашћено лице: стечајни управник Зоран Каличанин, 011/664-10-16, e-mail:  zoranmkalicanin@gmail.com

